Fornos de Algodres

Fornos de Algodres estas portugala urbeto kun ĉirkaŭ 1 600 loĝantoj, apartenanta al la Distrikto Guarda, en la antaŭa provinco de Beira Alta, kaj nuntempe inkludita en la subregiono Beiras e Serra da Estrela de la Centra regiono. 

Ĝi estas la sidejo de la municipo Fornos de Algodres, kun 131,45 km² de areo kaj 4 403 loĝantoj (2021), subdividita en 12 fregezioj. La municipa teritorio limas nordoriente kun Trancoso, oriente kun Celorico da Beira, sude kun Gouveia, okcidente kun Mangualde kaj Penalva do Castelo kaj nordokcidente kun Aguiar da Beira. 

 Historio 
La areo jam estis loĝata en prahistoria epoko (dolmeno) kaj en la epoko de kastrumoj (Bronzepoko) kaj dum la Romia Imperio. De visigotoj kaj islamanoj ne restis restaĵoj. Fernando, reĝo de Leono, konkeris la areon pro kapitulaco de la islamanoj.

La municipo Algodres havis ok loĝlokojn: Casal Vasco, Ramirão, Cortiçô, Vila Chã, Muxagata, Fuínhas, Sobral Pichorro kaj Maceira, kaj ĉiuj tradicie aldonis kromnomon Algodres: «Cortiçô de Algodres», «Vila Chã de Algodres», «Muxagata de Algodres», ktp. Pere de kunigo de la loĝlokoj de la municipo Algodres plus najbaraj loĝlokoj oni formis en 1836 la municipon Fornos de Algodres, pliigita en 1898 per aldono de la fregezioj Além-Mondego, Juncais kaj Vila Ruiva. 

La loĝantaro de la municipo atingis pli ol 10 000 loĝantoj en la 1950-aj jaroj, sed poste malpliiĝis pro elmigrado ĝis malpli ol ; tio estas, oni perdis pli ol duonon.

 Submunicipoj 
Fornos de Algodres havas la jenajn fregeziojn:

 Algodres
 Casal Vasco
 Cortiçô e Vila Chã
 Figueiró da Granja
 Fornos de Algodres
 Infias
 Juncais, Vila Ruiva e Vila Soeiro do Chão
 Maceira
 Matança
 Muxagata
 Queiriz
 Sobral Pichorro e Fuinhas

 Vidindaĵoj 
 Preĝejo de Misericórdia kaj Pilorio de Algodres
 Dolmeno de Cortiçô
 Pilorioj de Figueiró da Granja, de Fornos de Algodres, de Ínfias, de Matança, de Casal do Monte
 Dolmeno de Matança
 Preĝejo de Nª Senhora da Graça de Sobral Pichorro
 Kapeloj de Santo Cristo aŭ de Senhor do Pé da Cruz kaj de Girões aŭ de la Seminario
 Monumento al paŝtisto (tabelfoto)

Bildoj

 Vidu ankaŭ 
 Fornos de Algodres (stacidomo)

 Referencoj 

 Eksteraj ligiloj 




Kategorio:Urbetoj de Portugalio
Kategorio:Distrikto Guarda